chhatramani/nepal_legal_regulations_corpus_np huggingface dataset:
मानव शरीरको अङ्ग प्रत्यारोपण (नियमित तथा निषेध) नियमावली २०७३ (Human Body Organ Transplant (Regulation and Prohibition Regulation, 2016)

(३) उपनियम (२) बमोजिम व्यक्तिगत इजाजतपत्र दिँदा एक वा एक भन्दा बढी अङ्ग प्रत्यारोपण गर्ने गरी इजाजतपत्र दिन सकिनेछ । ५. अनुमतिपत्रको नवीकरण र दस्तुर: (१) अनुमतिपत्र प्राप्त स्वास्थ्य संस्थाले ऐनको दफा ९ को उपदफा (१) बमोजिम प्रत्येक दुई वर्षमा अनुमतिपत्र नवीकरण गराउनु पर्नेछ । (२) अनुमतिपत्र प्राप्त स्वास्थ्य संस्थाले अनुमतिपत्रको अवधि समाप्त हुनुभन्दा कम्तीमा पैंतीस दिन अगावै अनुमतिपत्र नवीकरणको लागि नियम ३ को उपनियम (१) बमोजिम तोकिएको दस्तुरको पचास प्रतिशतले हुने रकम संलग्न गरी अनुसूची-९ बमोजिमको ढाँचामा समिति समक्ष दरखास्त दिनु पर्नेछ । (३) उपनियम (२) बमोजिम प्राप्त दरखास्त जाँचबुझ गर्दा दरखास्त दिने स्वास्थ्य संस्थाले अनुसूची-३ र अनुसूची-४ मा उल्लेख भए बमोजिमको भौतिक साधन, जनशक्ति तथा अन्य आवश्यक सेवा तथा सुविधाहरू नियमित रूपमा व्यवस्था गर्दै आएको र ऐनको दफा २९ बमोजिम दिइएको आदेश तथा निर्देशनहरू पालना गरेको पाइएमा समितिले त्यस्तो स्वास्थ्य संस्थाले पाएको अनुमतिपत्र अनुसूची-१० बमोजिमको ढाँचामा नवीकरण गरी दिनु पर्नेछ । परिच्छेद-३ । मस्तिष्क मृत्यु घोषणा सम्बन्धी । ६. प्रारम्भिक स्वास्थ्य परीक्षण गर्नु पर्ने: (१) ऐनको दफा १२ख. बमोजिम कुनै बिरामीको मस्तिष्कको पूर्ण क्षति भए वा नभएको यकिन गर्ने प्रयोजनका लागि चिकित्सकले अनुसूची-११ बमोजिम त्यस्तो बिरामीको प्रारम्भिक स्वास्थ्य परीक्षण गर्नु पर्नेछ । (२) उपनियम (१) बमोजिम प्रारम्भिक स्वास्थ्य परीक्षण गर्दा चिकित्सकले ऐनको दफा १२ख. मा उल्लिखित प्रावधान अतिरिक्त अनुसूची-१२ बमोजिमका विधि र तरिका अवलम्बन गर्नु पर्नेछ । ७. मस्तिष्क मृत्युको घोषणा गर्ने: (१) नियम ६ बमोजिम कुनै बिरामीको स्वास्थ्य परीक्षण गर्दा बिरामीको मस्तिष्क मृत्यु भएको यकिन भएमा चिकित्सकले ऐनको दफा १२घ. बमोजिम अनुसूची-१३ बमोजिमको ढाँचामा बिरामीको मस्तिष्क मृत्युको घोषणा गर्नु पर्नेछ । ८. स्वास्थ्य संस्थामा हुनु पर्ने पूर्वाधार: मस्तिष्क मृत्युको घोषणा गर्ने स्वास्थ्य संस्थामा देहाय बमोजिमको पूर्वाधार हुनु पर्नेछ:- । (क) कम्तीमा एकजना एनेस्थेसियोलोजिस्ट वा ईन्टेन्सिभिस्ट र कन्सल्टेन्ट विशेषज्ञ चिकित्सक, । (ख) कम्तीमा दुईवटा भेन्टिलेटर, । (ग) कम्तीमा दुईवटा मनिटर सहितको आई.सी.यू., । (घ) कम्तीमा एउटा एनेस्थेसिया मेसिन, मनिटर, भेन्टिलेटर, इलेक्ट्रोसर्जिकल यूनिट (डायथर्मी) सहितको अप्रेसन थिएटर, । (ङ) स्वास्थ्य संस्था वा स्थानीय स्तरको अन्य अस्पतालमा आर्टेरियल ब्लड ग्याँस, सिटी स्क्यानको सुविधा । ९. जाँचबुझ समिति: (१) कुनै अस्पताल वा स्वास्थ्य केन्द्रबाट ऐनको दफा १७ख. को उपदफा (३) बमोजिम कुनै व्यक्तिको मस्तिष्क मृत्युको घोषणा भएको जानकारी प्राप्त भएमा समन्वय इकाईले ऐनको दफा १६क. बमोजिम मृतकको दुर्घटनाबाट मस्तिष्क मृत्यु भएको कुरामा विश्वस्त हुन पोष्टमार्टम गर्नु पहिले अङ्ग झिक्ने स्वीकृति दिने प्रयोजनका लागि एक जाँचबुझ समिति गठन गर्नेछ:- । (क) सम्बन्धित अस्पतालको प्रमुखले तोकेको अधिकृतस्तरको कर्मचारी - संयोजक । (ख) समन्वय इकाईले तोकेको पोष्टमार्टम सम्बन्धी विशेषज्ञ चिकित्सक - सदस्य । (ग) जिल्ला प्रहरी कार्यालयले तोकेको अधिकृतस्तरको प्रहरी - सदस्य । (२) जाँचबुझ समितिले आफ्नो कार्यविधि आफैँ व्यवस्थित गर्नेछ ।
मानव शरीरको अङ्ग प्रत्यारोपण (नियमित तथा निषेध) नियमावली २०७३ (Human Body Organ Transplant (Regulation and Prohibition Regulation, 2016)

(क) सम्बन्धित अस्पतालको प्रमुखले तोकेको अधिकृतस्तरको कर्मचारी - संयोजक । (ख) समन्वय इकाईले तोकेको पोष्टमार्टम सम्बन्धी विशेषज्ञ चिकित्सक - सदस्य । (ग) जिल्ला प्रहरी कार्यालयले तोकेको अधिकृतस्तरको प्रहरी - सदस्य । (२) जाँचबुझ समितिले आफ्नो कार्यविधि आफैँ व्यवस्थित गर्नेछ । १०. विवरण राख्नु पर्ने: (१) स्वास्थ्य संस्थाले मस्तिष्क मृत्यु घोषणा सम्बन्धी कामको विवरण छुट्टै रजिस्टर खडा गरी राख्नु पर्नेछ र त्यस्तो विवरण विद्युतीय प्रणालीमा समेत राख्ने व्यवस्था मिलाउनु पर्नेछ । (२) उपनियम (१) बमोजिमको विवरण सम्बन्धित निकायबाट माग भएका बखत तत्काल उपलब्ध गराउनु स्वास्थ्य संस्थाको कर्तव्य हुनेछ । ११. प्रतिवेदन पठाउनु पर्ने: स्वास्थ्य संस्थाले मस्तिष्क मृत्यु घोषणाको विवरण सहितको प्रतिवेदन प्रत्येक तीन महिना व्यतीत भएको सात दिनभित्र समिति र समन्वय इकाई समक्ष पठाउनु पर्नेछ । परिच्छेद-४ । मानव शरीरको अङ्ग प्रत्यारोपण सम्बन्धी । १२. प्रत्यारोपण स्वीकृति समिति: (१) ऐनको दफा १४क. बमोजिम अङ्ग दान दिन वा अङ्ग ग्रहण गर्न चाहने व्यक्तिलाई अङ्ग प्रत्यारोपण गर्ने स्वीकृति दिने प्रयोजनका लागि सम्बन्धित स्वास्थ्य संस्थामा देहाय बमोजिमको एक प्रत्यारोपण स्वीकृति समिति रहनेछ:- । (क) स्वास्थ्य संस्थाले तोकेको चिकित्सक - संयोजक । (ख) अधिकृत प्रतिनिधि, जिल्ला प्रशासन कार्यालय - सदस्य । (ग) स्वास्थ्य संस्थाका प्रशासन शाखा प्रमुख - सदस्य । (घ) स्वास्थ्य संस्थाको कानूनी सल्लाहकार - सदस्य । (२) प्रत्यारोपण स्वीकृति समितिले आफ्नो कार्यविधि आफैँ व्यवस्थित गर्नेछ । १३. निवेदन दिनु पर्ने: (१) अङ्ग दान दिन वा अङ्ग ग्रहण गर्न चाहने व्यक्तिले सो को स्वीकृतिको लागि क्रमशः अनुसूची-१४ र अनुसूची-१५ बमोजिमको मञ्जुरीनामा संलग्न गरी प्रत्यारोपण स्वीकृति समिति समक्ष निवेदन दिनु पर्नेछ । (२) उपनियम (१) बमोजिम निवेदन प्राप्त भएमा प्रत्यारोपण स्वीकृति समितिले सो सम्बन्धमा आवश्यक जाँचबुझ गरी अङ्ग दान वा अङ्ग ग्रहण गर्ने सम्बन्धमा स्वीकृति प्रदान गर्न सक्नेछ । १४. प्राथमिकताको सूची: स्वास्थ्य संस्थाले अनुसूची-१६ बमोजिम प्राथमिकताक्रमको आधारमा ऐनको दफा १७क. बमोजिम अङ्ग ग्रहण गर्ने व्यक्तिको सूची बनाई अद्यावधिक गरी राख्नु पर्नेछ । १५. समन्वय इकाईको अन्य काम, कर्तव्य र अधिकार: ऐनमा उल्लेख भएको काम, कर्तव्य र अधिकारको अतिरिक्त समन्वय इकाईको अन्य काम, कर्तव्य र अधिकार देहाय बमोजिम हुनेछ:- । (क) अङ्ग दिने र अङ्ग ग्रहण गर्ने कार्यलाई सहज बनाउन मन्त्रालयलाई सल्लाह दिने, । (ख) अङ्ग प्रत्यारोपण सम्बन्धी क्रियाकलाप विस्तार गर्न सम्बन्धित निकायलाई सहयोग गर्ने, । (ग) स्वास्थ्य संस्थाबाट प्राप्त विवरणको केन्द्रीय अभिलेख तयार गरी राख्ने र त्यस्तो विवरण विद्युतीय प्रणालीमा समेत राख्ने व्यवस्था मिलाउने । १६. अभिलेख राख्नु पर्ने: (१) स्वास्थ्य संस्थाले देहायका विवरणको अभिलेख राख्नु पर्नेछ र त्यस्तो विवरण विद्युतीय प्रणालीमा समेत राख्ने व्यवस्था मिलाउनु पर्नेछ:- । (क) स्वास्थ्य संस्थामा रहेका अङ्ग फेल भएका बिरामीको अवस्था र उपचारको विवरण, । (ख) स्वास्थ्य संस्थाले प्राप्त गरेको अङ्गको विवरण, । (ग) स्वास्थ्य संस्थाले प्रत्यारोपण गरेको अङ्गको विवरण, । (घ) अङ्ग प्रत्यारोपणको सफलता तथा असफलताको विवरण, ।
मानव शरीरको अङ्ग प्रत्यारोपण (नियमित तथा निषेध) नियमावली २०७३ (Human Body Organ Transplant (Regulation and Prohibition Regulation, 2016)

(क) स्वास्थ्य संस्थामा रहेका अङ्ग फेल भएका बिरामीको अवस्था र उपचारको विवरण, । (ख) स्वास्थ्य संस्थाले प्राप्त गरेको अङ्गको विवरण, । (ग) स्वास्थ्य संस्थाले प्रत्यारोपण गरेको अङ्गको विवरण, । (घ) अङ्ग प्रत्यारोपणको सफलता तथा असफलताको विवरण, । (ङ) अङ्ग दिने र अङ्ग ग्रहण गर्ने व्यक्तिको विवरण, । (च) अन्य आवश्यक विवरण । (२) स्वास्थ्य संस्थाले मानव शरीरको अङ्ग प्रत्यारोपण सम्बन्धी क्रियाकलाप सञ्चालन गर्ने क्रममा सम्पन्न गरेको कार्यसँग सम्बन्धित कागजात र उपनियम (१) बमोजिमको विवरण प्रत्येक तीन महिनामा समिति र समन्वय इकाईलाई उपलब्ध गराउनु पर्नेछ । परिच्छेद-५ । विविध । १७. चिकित्सकले प्रमाणित गर्ने कागजातको ढाँचा: देहायको प्रयोजनको लागि सम्बन्धित चिकित्सकले प्रमाणित गरिदिने कागजातको ढाँचा देहाय बमोजिमको हुनेछ:- । (क) ऐनको दफा १५ को उपदफा (१) को खण्ड (क) को प्रयोजनको लागि अनुसूची-१७ बमोजिमको, । (ख) ऐनको दफा १५ को उपदफा (१) को खण्ड (घ) को प्रयोजनको लागि अनुसूची-१८ बमोजिमको । १८. मञ्जुरीनामाको ढाँचा: देहायको प्रयोजनको लागि मञ्जुरीनामाको ढाँचा देहाय बमोजिमको हुनेछ:- । (क) ऐनको दफा १५ को उपदफा (१) को खण्ड (ख) को प्रयोजनको लागि अनुसूची-१४ बमोजिमको, । (ख) ऐनको दफा १६ को उपदफा (१) को खण्ड (ख) को प्रयोजनको लागि अनुसूची-१९ बमोजिमको, । (ग) ऐनको दफा १६ को उपदफा (१) को खण्ड (ख) बमोजिम मञ्जुरी नभएको अवस्थामा सोही उपदफाको खण्ड (ग) बमोजिम मृतकको शरीरबाट अङ्ग झिक्न निजको नजिकको नातेदारले दिने मञ्जुरीनामा अनुसूची-२० बमोजिमको, । (घ) ऐनको दफा १९ को प्रयोजनको लागि अनुसूची-१५ बमोजिमको । १९. स्वास्थ्य संस्था बाहेक अन्यत्र अङ्ग प्रत्यारोपण सम्बन्धी कार्य गर्न नहुने: कुनै चिकित्सकले ऐन तथा यस नियमावली बमोजिम नेपाल सरकारले अङ्ग प्रत्यारोपण गर्न स्थापना गरेको वा तोकेको अनुमतिपत्र प्राप्त स्वास्थ्य संस्था बाहेक अन्यत्र अङ्ग प्रत्यारोपण सम्बन्धी क्रियाकलाप गर्न हुँदैन । २०. अधिकारी तोकिएको: ऐनको दफा २७ को उपदफा (२) को प्रयोजनको लागि समितिलाई अधिकारी तोकिएको छ । २१. बैठक भत्ता: समितिको बैठकमा भाग लिए बापत समितिका अध्यक्ष तथा सदस्यले अर्थ मन्त्रालयले तोके बमोजिमको बैठक भत्ता पाउने छन् । २२. निर्देशिका बनाउन सक्ने: ऐनको दफा २९ को प्रयोजनको लागि समितिले आवश्यक निर्देशिका बनाउन सक्नेछ । २३. अनुसूची संशोधन गर्ने अधिकार: मन्त्रालयले नेपाल राजपत्रमा सूचना प्रकाशन गरी यस नियमावलीको अनुसूचीमा आवश्यकता अनुसार थपघट वा हेरफेर गर्न सक्नेछ । २४. खारेजी र बचाउ: (१) मृगौला प्रत्यारोपण (नियमित तथा निषेध) नियमावली, २०५८ खारेज गरिएको छ । (२) मृगौला प्रत्यारोपण (नियमित तथा निषेध) नियमावली, २०५८ बमोजिम भए गरेका कामहरू यसै नियमावली बमोजिम भए गरेको मानिने छ । अनुसूची-१ । (नियम ३ को उपनियम (१) र नियम ४ को उपनियम (१) सँग सम्बन्धित) । अनुमतिपत्र र व्यक्तिगत इजाजतपत्र बापत लाग्ने दस्तुर । (क) मानव शरीरको अङ्ग प्रत्यारोपण सम्बन्धी क्रियाकलाप सञ्चालन गर्ने अनुमतिपत्रको लागि दश हजार रूपैयाँ, । (ख) व्यक्तिगत इजाजतपत्रको लागि एक हजार रूपैयाँ । अनुसूची-२ । (नियम ३ को उपनियम (१) सँग सम्बन्धित) । मानव शरीरको अङ्ग प्रत्यारोपण सम्बन्धी क्रियाकलाप सञ्चालन गर्ने अनुमतिपत्रको लागि दिइने दरखास्त । श्री अङ्ग प्रत्यारोपण समन्वय समिति, । काठमाडौँ ।
मानव शरीरको अङ्ग प्रत्यारोपण (नियमित तथा निषेध) नियमावली २०७३ (Human Body Organ Transplant (Regulation and Prohibition Regulation, 2016)

(ख) व्यक्तिगत इजाजतपत्रको लागि एक हजार रूपैयाँ । अनुसूची-२ । (नियम ३ को उपनियम (१) सँग सम्बन्धित) । मानव शरीरको अङ्ग प्रत्यारोपण सम्बन्धी क्रियाकलाप सञ्चालन गर्ने अनुमतिपत्रको लागि दिइने दरखास्त । श्री अङ्ग प्रत्यारोपण समन्वय समिति, । काठमाडौँ । विषय:- अनुमतिपत्र उपलब्ध गराउने बारे । मानव शरीरको अङ्ग प्रत्यारोपण सम्बन्धी क्रियाकलाप सञ्चालन गर्नको लागि अनुमतिपत्र आवश्यक परेकोले आवश्यक दस्तुर सहित देहायको विवरण खोली मानव शरीरको अङ्ग प्रत्यारोपण (नियमित तथा निषेध) ऐन, २०५५ र मानव शरीरको अङ्ग प्रत्यारोपण (नियमित तथा निषेध) नियमावली, २०७३ को नियम ३ को उपनियम (१) बमोजिम यो दरखास्त दिइएको छ । दरखास्त दिने स्वास्थ्य संस्थाको,- । नाम: । ठेगाना: । स्वास्थ्य संस्था दर्ता प्रमाणपत्र जारी गर्ने कार्यालय: । दर्ता नं: । दर्ता मिति: । स्वास्थ्य संस्थाको नवीकरण गराउनु पर्ने भए म्याद समाप्त हुने मिति: । मानव शरीरको अङ्ग प्रत्यारोपण सम्बन्धी क्रियाकलापको लागि यस स्वास्थ्य संस्थासँग विद्यमान रहेका भौतिक साधन, जनशक्ति तथा अन्य आवश्यक सेवा तथा सुविधाको विवरण यसैसाथ संलग्न गरिएको छ । माथि उल्लिखित व्यहोरा र यसैसाथ संलग्न विवरण ठीक साँचो छ, झुट्टा ठहरे कानून बमोजिम सहुँला बुझाउँला । स्वास्थ्य संस्थाको छाप । स्वास्थ्य संस्थाको तर्फबाट दरखास्त दिने व्यक्तिको,- । नाम: । दस्तखत: । पद: । मिति: । अनुसूची-३ । (नियम ३ को उपनियम (२) को खण्ड (क) सँग सम्बन्धित) । स्वास्थ्य संस्थामा हुनु पर्ने भौतिक साधन, जनशक्ति तथा अन्य आवश्यक सेवा तथा सुविधा । मृगौला प्रत्यारोपणको लागि । (क) भौतिक साधन । (१) रिभर्स अस्मोसिस लगायत चालू अवस्थाको हेमोडायलइसिस मेसिन कम्तीमा दुईवटा, । (२) एनेस्थेसियासँग सम्बन्धित आवश्यक औजार तथा उपकरण, । (३) मृगौला प्रत्यारोपणको लागि दाता र ग्रहण गर्ने दुवै व्यक्तिको एकै समयमा अप्रेशन गर्न आवश्यक औजार तथा उपकरण, । (४) भेन्टिलेटर कम्तीमा दुईवटा, । (५) मनिटर कम्तीमा दुईवटा, । (६) अत्यधिक सङ्क्रमणशील बिरामीको लागि चालू अवस्थाको हेमोडायलइसिस मेसिन, र । (७) कलरडप्लर । (ख) जनशक्ति सङ्ख्या । (१) नेफ्रोलोजिष्ट कम्तीमा एकजना । (२) मृगौला प्रत्यारोपण शल्य चिकित्सक कम्तीमा एकजना । (३) एनेस्थेसियोलोजिष्ट कम्तीमा दुईजना । (४) रेडियोलोजिष्ट कम्तीमा एकजना । (५) प्याथोलोजिष्ट कम्तीमा एकजना । (६) कार्डियोलोजिष्ट, यूरोलोजिष्ट, कार्डियो भास्कुलर सर्जन, साईकियाट्रिष्ट र डेण्टल शल्य सेवा । (ग) अन्य आवश्यक सेवा तथा सुविधा । (१) सुविधा सम्पन्न हेमोडायलइसिस युनिट, । (२) सुविधा सम्पन्न सर्जिकल इन्टेन्सीभ केयर युनिट, । (३) सुविधा सम्पन्न प्याथोलोजी ल्याब, (युरिया, क्रियाटिनिन, इलेक्ट्रोलाईटको व्यवस्था सहितको चौबीसै घण्टा सेवा, । (४) सुविधा सम्पन्न अप्रेशन थिएटर, । (५) सुविधा सम्पन्न पोष्ट अपरेटिभ वार्ड, । (६) सुविधा सम्पन्न एच.एल.ए. (ह्यूमन ल्यूकोसाइट एन्टिजेन) ल्याब, र । (७) ब्लड ग्यास एनालाइसिस सेवा । (घ) ऐनको दफा १४क. को खण्ड (ख) बमोजिमको अङ्ग प्रत्यारोपण गर्दा माथि उल्लिखित भौतिक पूर्वाधार दोब्बर र मृगौला प्रत्यारोपण शल्यचिकित्सक कम्तीमा दुईजना हुनु पर्नेछ । द्रष्टव्य: ।
मानव शरीरको अङ्ग प्रत्यारोपण (नियमित तथा निषेध) नियमावली २०७३ (Human Body Organ Transplant (Regulation and Prohibition Regulation, 2016)

(५) सुविधा सम्पन्न पोष्ट अपरेटिभ वार्ड, । (६) सुविधा सम्पन्न एच.एल.ए. (ह्यूमन ल्यूकोसाइट एन्टिजेन) ल्याब, र । (७) ब्लड ग्यास एनालाइसिस सेवा । (घ) ऐनको दफा १४क. को खण्ड (ख) बमोजिमको अङ्ग प्रत्यारोपण गर्दा माथि उल्लिखित भौतिक पूर्वाधार दोब्बर र मृगौला प्रत्यारोपण शल्यचिकित्सक कम्तीमा दुईजना हुनु पर्नेछ । द्रष्टव्य: । खण्ड (क) को उपखण्ड (६) र (७) बमोजिमको भौतिक साधन, खण्ड (ख) को उपखण्ड (६) बमोजिमको जनशक्ति र खण्ड (ग) को उपखण्ड (६) र (७) बमोजिमका सेवा तथा सुविधा सम्बन्धित स्वास्थ्य संस्थामा नरहे तापनि आवश्यक परेमा जुनसुकै समयमा पनि त्यस्ता भौतिक साधन, जनशक्ति र सेवा तथा सुविधा अन्य कुनै स्वास्थ्य संस्था वा विशेषज्ञ मार्फत उपलब्ध हुन सक्ने गरी त्यस्तो स्वास्थ्य संस्था वा विशेषज्ञसँग सम्झौता गरेको सम्झौतापत्र पेश गरे पनि हुनेछ । कलेजो प्रत्यारोपणको लागि । (क) भौतिक साधन । (१) एनेस्थेसियासँग सम्बन्धित आवश्यक औजार तथा उपकरण, । (२) कलेजो प्रत्यारोपणको लागि दाता र ग्रहण गर्ने दुवै व्यक्तिको एकै समयमा अप्रेशन गर्न आवश्यक औजार तथा उपकरण, । (३) भेन्टिलेटर कम्तीमा दुईवटा, । (४) मनिटर कम्तीमा दुईवटा, । (५) कलरडप्लर, । (६) कुशा (CUSA) मेसिन वा सो सरह कार्य गर्ने उपकरण, । (७) अटोलगस ब्लड सेलभेज सिस्टम (Autologous Blood Salvage System) जस्तै सेल सेभर (Cell-Saver) मेसिन वा सो सरहको मेसिन, । (८) थ्रोम्बो इलास्ट्रोग्राफी (TEG) मेसिन, । (९) आरगन विम कोगुलेटर (APC) मेसिन । (ख) जनशक्ति सङ्ख्या । (१) ग्याँस्ट्रोइन्टेरोलोजिष्ट अथवा हेपाटोलोजीष्ट कम्तीमा एकजना, । (२) कलेजो प्रत्यारोपण शल्य चिकित्सक कम्तीमा एकजना, । (३) एनेस्थेसियोलोजिष्ट कम्तीमा दुईजना, । (४) रेडियोलोजिष्ट कम्तीमा एकजना, । (५) प्याथोलोजिष्ट कम्तीमा एकजना, । (६) कार्डियोलोजिष्ट, कार्डियोथोरासिक तथा भास्कुलर सर्जन, साईकियाट्रिष्ट र डेण्टल शल्य सेवा । (ग) अन्य आवश्यक सेवा तथा सुविधा । (१) सुविधा सम्पन्न सर्जिकल इन्टेन्सीभ केयर युनिट, । (२) सुविधा सम्पन्न प्याथोलोजी ल्याब, । (३) सुविधा सम्पन्न अप्रेशन थिएटर, । (४) सुविधा सम्पन्न पोष्ट अपरेटिभ वार्ड, । (५) ब्लड ग्यास एनालाइसिस सेवा । द्रष्टव्य: । खण्ड (ख) को उपखण्ड (६) बमोजिमको जनशक्ति सम्बन्धित स्वास्थ्य संस्थामा नरहे तापनि आवश्यक परेमा जुनसुकै समयमा पनि त्यस्ता जनशक्ति अन्य कुनै स्वास्थ्य संस्था वा विशेषज्ञ मार्फत उपलब्ध हुन सक्ने गरी त्यस्तो स्वास्थ्य संस्था वा विशेषज्ञसँग सम्झौता गरेको सम्झौतापत्र पेश गरे पनि हुनेछ । अनुसूची-४ । (नियम ३ को उपनियम (२) को खण्ड (ख) सँग सम्बन्धित) । मानव शरीरको अङ्ग प्रत्यारोपण सम्बन्धी क्रियाकलाप सञ्चालन गराउने स्वास्थ्य संस्थाको चिकित्सकको योग्यता । मृगौला प्रत्यारोपणको लागि । (क) एनेस्थेसियोलोजिष्ट: मान्यता प्राप्त शिक्षण संस्थाबाट एनेस्थेसिया विषयमा स्नातकोत्तर उपाधि हासिल गरी एनेस्थेसिया सम्बन्धी कार्यमा केन्द्रीयस्तरको अस्पताल वा प्रचलित कानून बमोजिम संस्थापित स्वास्थ्य संस्था, प्रतिष्ठान वा त्यस्तै प्रकृतिको अन्य स्वास्थ्य संस्थामा कम्तीमा निरन्तर ६ महिनाको अनुभव हासिल गरेको ।
मानव शरीरको अङ्ग प्रत्यारोपण (नियमित तथा निषेध) नियमावली २०७३ (Human Body Organ Transplant (Regulation and Prohibition Regulation, 2016)

(ख) रेडियोलोजिष्ट: मान्यता प्राप्त शिक्षण संस्थाबाट रेडियोलोजी विषयमा स्नातकोत्तर उपाधि हासिल गरी रेडियोलोजी सम्बन्धी कार्यमा केन्द्रीयस्तरको अस्पताल वा प्रचलित कानून बमोजिम संस्थापित स्वास्थ्य संस्था, प्रतिष्ठान वा त्यस्तै प्रकृतिको अन्य स्वास्थ्य संस्थामा कम्तीमा निरन्तर ६ महिनाको अनुभव हासिल गरेको । (ग) प्याथोलोजिष्ट: मान्यता प्राप्त शिक्षण संस्थाबाट प्याथोलोजी विषयमा स्नातकोत्तर उपाधि हासिल गरी प्याथोलोजी सम्बन्धी कार्यमा केन्द्रीयस्तरको अस्पताल वा प्रचलित कानून बमोजिम संस्थापित स्वास्थ्य संस्था, प्रतिष्ठान वा त्यस्तै प्रकृतिको अन्य स्वास्थ्य संस्थामा कम्तीमा निरन्तर ६ महिनाको अनुभव हासिल गरेको । कलेजो प्रत्यारोपणको लागि । (क) एनेस्थेसियोलोजिष्ट: मान्यता प्राप्त शिक्षण संस्थाबाट एनेस्थेसिया विषयमा स्नातकोत्तर उपाधि हासिल गरी एनेस्थेसिया सम्बन्धी कार्यमा केन्द्रीयस्तरको अस्पताल वा प्रचलित कानून बमोजिम संस्थापित स्वास्थ्य संस्था प्रतिष्ठान वा त्यस्तै प्रकृतिको अन्य स्वास्थ्य संस्थामा २ वर्ष कार्य गरी कलेजो प्रत्यारोपण तथा क्रिटिकल केयर विषयमा कम्तीमा निरन्तर ६ महिनाको अनुभव प्राप्त गरेको । (ख) रेडियोलोजिष्ट: रेडियोलोजी विषयमा स्नातकोत्तर उपाधि हासिल गरी रेडियोलोजी सम्बन्धी कार्यमा केन्द्रीयस्तरको अस्पताल वा प्रचलित कानून बमोजिम संस्थापित स्वास्थ्य संस्था, प्रतिष्ठान वा त्यस्तै प्रकृतिको अन्य स्वास्थ्य संस्थामा कम्तीमा निरन्तर २ वर्ष अनुभव प्राप्त गरी कलेजो प्रत्यारोपण सम्बन्धी विषयमा ३ महिनाको अनुभव प्राप्त गरेको । (ग) प्याथोलोजिष्ट मान्यता प्राप्त शिक्षण संस्थाबाट प्याथोलोजी विषयमा स्नातकोत्तर उपाधि हासिल गरी प्याथोलोजी सम्बन्धी कार्यमा केन्द्रीयस्तरको अस्पताल वा प्रचलित कानून बमोजिम संस्थापित स्वास्थ्य संस्था, प्रतिष्ठान वा त्यस्तै प्रकृतिको अन्य स्वास्थ्य संस्थामा कम्तीमा निरन्तर २ वर्ष अनुभव प्राप्त गरी कलेजो प्रत्यारोपण विषयमा ३ महिनाको अनुभव प्राप्त गरेको । अनुसूची-५ । (नियम ३ को उपनियम (३) सँग सम्बन्धित) । मानव अङ्ग प्रत्यारोपण समन्वय समिति । विषय: मानव शरीरको अङ्ग प्रत्यारोपण सम्बन्धी क्रियाकलाप सञ्चालन गर्ने अनुमति-पत्र । श्री । मानव शरीरको अङ्ग प्रत्यारोपण सम्बन्धी क्रियाकलाप सञ्चालन गर्ने अनुमतिपत्रको लागि मिति मा त्यस संस्थाबाट दिइएको दरखास्त उपर आवश्यक जाँचबुझ गर्दा त्यस संस्थालाई मानव शरीरको अङ्ग प्रत्यारोपण सम्बन्धी क्रियाकलाप सञ्चालन गर्ने अनुमतिपत्र दिने गरी मिति मा निर्णय भएकोले मानव शरीरको अङ्ग प्रत्यारोपण (नियमित तथा निषेध) ऐन, २०५५ को दफा ५ को उपदफा (१) बमोजिम यो अनुमतिपत्र दिइएको छ । यो अनुमतिपत्र दुई वर्षसम्म बहाल रहनेछ । अनुमतिपत्र दिने अधिकारीको,- । नाम: । दस्तखत: । पद: सदस्य-सचिव । मिति: । अनुसूची-६ । (नियम ४ को उपनियम (१) सँग सम्बन्धित) । मानव शरीरको अङ्ग प्रत्यारोपण सम्बन्धी क्रियाकलाप सञ्चालन गराउन व्यक्तिगत इजाजत प्राप्त गर्न चिकित्सकको योग्यता । १. मृगौला प्रत्यारोपणको लागि । (क) मृगौला प्रत्यारोपण शल्य चिकित्सक: ।
मानव शरीरको अङ्ग प्रत्यारोपण (नियमित तथा निषेध) नियमावली २०७३ (Human Body Organ Transplant (Regulation and Prohibition Regulation, 2016)

अनुमतिपत्र दिने अधिकारीको,- । नाम: । दस्तखत: । पद: सदस्य-सचिव । मिति: । अनुसूची-६ । (नियम ४ को उपनियम (१) सँग सम्बन्धित) । मानव शरीरको अङ्ग प्रत्यारोपण सम्बन्धी क्रियाकलाप सञ्चालन गराउन व्यक्तिगत इजाजत प्राप्त गर्न चिकित्सकको योग्यता । १. मृगौला प्रत्यारोपणको लागि । (क) मृगौला प्रत्यारोपण शल्य चिकित्सक: । (१) मान्यता प्राप्त शिक्षण संस्थाबाट जनरल सर्जरीमा स्नातकोत्तर गरी युरोलोजी वा मृगौला प्रत्यारोपण विषयमा एम.सी.एच. वा सो सरहको उपाधि प्राप्त गरी निरन्तर वार्षिक न्यूनतम पच्चीस वटा मृगौला प्रत्यारोपण हुने संस्थामा कम्तीमा एक वर्ष मृगौला प्रत्यारोपण शल्यचिकित्सा टोलीको सक्रिय सदस्यको रुपमा कार्य अनुभव प्राप्त र नेपाल मेडिकल काउन्सिलमा विशेषज्ञ दर्ता भएको, वा । (२) मान्यता प्राप्त शिक्षण संस्थाबाट मृगौला प्रत्यारोपण वा युरोलोजी वा जनरल सर्जरी वा भास्कुलर सर्जरी विषयमा स्नातकोत्तर उपाधि प्राप्त गरी निरन्तर वार्षिक न्यूनतम पच्चीस वटा मृगौला प्रत्यारोपण हुने संस्थामा कम्तीमा तीन वर्ष मृगौला प्रत्यारोपण शल्यचिकित्सा टोलीको सक्रिय सदस्यको रुपमा कार्य अनुभव प्राप्त र नेपाल मेडिकल काउन्सिलमा विशेषज्ञ दर्ता भएको । (ख) मृगौला प्रत्यारोपण फिजिसियन: । (१) मिति २०७८/०४/१८ गतेको नेपाल राजपत्रमा प्रकाशित सूचनाद्वारा संशोधित । (१) मान्यता प्राप्त शिक्षण संस्थाबाट इन्टरनल मेडिसिन विषयमा स्नातकोत्तर गरी नेफ्रोलोजी विषयमा डी.एम. वा सो सरहको उपाधि प्राप्त गरी निरन्तर वार्षिक न्यूनतम पच्चीस वटा मृगौला प्रत्यारोपण हुने संस्थामा कम्तीमा एक वर्ष मृगौला प्रत्यारोपण चिकित्सा टोलीको सक्रिय सदस्यको रुपमा कार्य अनुभव प्राप्त र नेपाल मेडिकल काउन्सिलमा विशेषज्ञ दर्ता भएको, वा । (२) मान्यता प्राप्त शिक्षण संस्थाबाट नेफ्रोलोजी वा इन्टरनल मेडिसिन विषयमा स्नातकोत्तर उत्तीर्ण गरी निरन्तर वार्षिक न्यूनतम पच्चीस वटा मृगौला प्रत्यारोपण हुने संस्थामा कम्तीमा तीन वर्ष मृगौला प्रत्यारोपण टोलीको सक्रिय सदस्य रही कार्य गरेको र नेपाल मेडिकल काउन्सिलमा विशेषज्ञ दर्ता भएको । २. कलेजो प्रत्यारोपणको लागि । (क) कलेजो प्रत्यारोपण शल्य चिकित्सक: । (१) मान्यता प्राप्त शिक्षण संस्थाबाट जनरल सर्जरीमा स्नातकोत्तर गरी कलेजो प्रत्यारोपण वा ग्यास्ट्रोइन्टेस्टाइनल वा हेपाटोबिलियरी सर्जरी विषयमा एम.सी.एच. वा सो सरहको उपाधि प्राप्त गरी निरन्तर वार्षिक न्यूनतम बाह्र वटा कलेजो प्रत्यारोपण हुने संस्थामा कम्तीमा एक वर्ष कलेजो प्रत्यारोपण शल्य चिकित्सा टोलीको सक्रिय सदस्यको रुपमा कार्य अनुभव प्राप्त र नेपाल मेडिकल काउन्सिलमा विशेषज्ञ दर्ता भएको, वा । (२) मान्यता प्राप्त शिक्षण संस्थाबाट जनरल सर्जरी वा कलेजो प्रत्यारोपण वा ग्यास्ट्रोइन्टेस्टाइनल वा हेपाटोबिलियरी सर्जरी विषयमा स्नातकोत्तर उपाधि प्राप्त गरी निरन्तर वार्षिक न्यूनतम बाह्र वटा कलेजो प्रत्यारोपण हुने संस्थामा कम्तीमा तीन वर्ष कलेजो प्रत्यारोपण शल्य चिकित्सा टोलीको सक्रिय सदस्यको रुपमा कार्य अनुभव प्राप्त र नेपाल मेडिकल काउन्सिलमा विशेषज्ञ दर्ता भएको । (ख) कलेजो प्रत्यारोपण फिजिसियन: ।
मानव शरीरको अङ्ग प्रत्यारोपण (नियमित तथा निषेध) नियमावली २०७३ (Human Body Organ Transplant (Regulation and Prohibition Regulation, 2016)

(ख) कलेजो प्रत्यारोपण फिजिसियन: । (१) मान्यता प्राप्त शिक्षण संस्थाबाट इन्टरनल मेडिसिन विषयमा स्नातकोत्तर गरी कलेजो प्रत्यारोपण वा ग्यास्ट्रोइन्टेरोलोजी वा हेपाटोलोजी विषयमा डी.एम. वा सो सरहको उपाधि प्राप्त गरी निरन्तर वार्षिक न्यूनतम बाह्र वटा कलेजो प्रत्यारोपण हुने संस्थामा कम्तीमा एक वर्ष कलेजो प्रत्यारोपण चिकित्सा टोलीको सक्रिय सदस्यको रुपमा कार्य अनुभव प्राप्त र नेपाल मेडिकल काउन्सिलमा विशेषज्ञ दर्ता भएको, वा । (२) मान्यता प्राप्त शिक्षण संस्थाबाट कलेजो प्रत्यारोपण वा ग्यास्ट्रोइन्टेरोलोजी वा हेपाटोलोजी वा इन्टरनल मेडिसिन विषयमा स्नातकोत्तर उत्तीर्ण गरी । निरन्तर वार्षिक न्यूनतम बाह्र वटा कलेजो प्रत्यारोपण हुने केन्द्रमा प्रत्यारोपण टोलीको सक्रिय सदस्य रुपमा कम्तीमा तीन वर्षको कार्य अनुभव प्राप्त र नेपाल मेडिकल काउन्सिलमा विशेषज्ञ दर्ता भएका चिकित्सक । ३. मुटु वा फोक्सो प्रत्यारोपणको लागि: । (क) मुटु वा फोक्सो प्रत्यारोपण शल्य चिकित्सक: । (१) मान्यता प्राप्त शिक्षण संस्थाबाट जनरल सर्जरीमा स्नातकोत्तर गरी मुटु प्रत्यारोपण वा कार्डियोथोरासिक वा भास्कुलर सर्जरी विषयमा एम.सी.एच. वा सो सरहको उपाधि प्राप्त गरी वार्षिक न्यूनतम एक सय वटा मुटुको शल्यक्रिया हुने अस्पतालमा कम्तीमा दुई वर्ष टोलीको सक्रिय सदस्य रही कार्य अनुभव प्राप्त र नेपाल मेडिकल काउन्सिलमा विशेषज्ञ दर्ता भएको, वा । (२) मान्यता प्राप्त शिक्षण संस्थाबाट मुटु प्रत्यारोपण वा कार्डियोथोरासिक वा भास्कुलर वा जनरल सर्जरी विषयमा स्नातकोत्तर उपाधि प्राप्त गरी वार्षिक न्यूनतम एक सय वटा मुटुको शल्यक्रिया हुने अस्पतालमा कम्तीमा तीन वर्ष टोलीको सक्रिय सदस्य रही कार्य अनुभव प्राप्त र नेपाल मेडिकल काउन्सिलमा विशेषज्ञ दर्ता भएको । (ख) मुटु वा फोक्सो प्रत्यारोपण फिजिसियन: । (१) मान्यता प्राप्त शिक्षण संस्थाबाट इन्टरनल मेडिसिन विषयमा स्नातकोत्तर गरी कार्डियोलोजी विषयमा डी.एम. वा सो सरहको उपाधि प्राप्त गरी निरन्तर वार्षिक न्यूनतम पच्चीस वटा अङ्ग प्रत्यारोपण हुने केन्द्रमा प्रत्यारोपण टोलीको सक्रिय सदस्यको रुपमा कम्तीमा एक वर्षको कार्य अनुभव प्राप्त र नेपाल मेडिकल काउन्सिलमा विशेषज्ञ दर्ता भएको, वा । (२) मान्यता प्राप्त शिक्षण संस्थाबाट कार्डियोलोजी वा इन्टरनल मेडिसिन विषयमा स्नातकोत्तर उपाधि प्राप्त गरी निरन्तर वार्षिक न्यूनतम पच्चीस वटा अङ्ग प्रत्यारोपण हुने केन्द्रमा प्रत्यारोपण टोलीको सक्रिय सदस्यको रुपमा कम्तीमा तीन वर्षको कार्य अनुभव प्राप्त र नेपाल मेडिकल काउन्सिलमा विशेषज्ञ दर्ता भएको । अनुसूची-७ । (नियम ४ को उपनियम (१) सँग सम्बन्धित) । मानव शरीरको अङ्ग प्रत्यारोपण सम्बन्धी क्रियाकलाप सञ्चालन गर्ने व्यक्तिगत इजाजतपत्रका लागि दिइने दरखास्त । श्री अङ्ग प्रत्यारोपण समन्वय समिति, । काठमाडौँ । विषय:- व्यक्तिगत इजाजतपत्र पाउँ । मानव शरीरको अङ्ग प्रत्यारोपण सम्बन्धी क्रियाकलाप गर्नका लागि व्यक्तिगत इजाजतपत्र आवश्यक परेकोले आवश्यक दस्तुर सहित मानव शरीरको अङ्ग प्रत्यारोपण (नियमित तथा निषेध) ऐन, २०५५ को दफा ७ र मानव शरीरको अङ्ग प्रत्यारोपण (नियमित तथा निषेध) नियमावली, २०७३ को नियम ४ को उपनियम (१) बमोजिम यो दरखास्त पेश गरेको छु ।